Capsicum annuum

Ny Capsicum annuum dia karazan-javamaniry roa ravin-tsimoka, ao amin' ny fianakaviana Solanaceae, teratany any amin' ny faritra manomboka any Kôlômbia ka hatrany amin' ny faritra atsimo amin' i Etazonia. Amin' ny teny malagasy dia maro samihafa arakaraka ny fitenim-paritra na ny ovan-karazana ity zavamaniry ity: pilipily sy pilopilo ary sakaibe, arakaraka ny habeny. Azo anondroana ny Capsicum frutescens koa anefa ny hoe pilipily na pilopilo.

Ovan-karazana tsy tena mafana ao amin' ny Capsicum annuum ny sakaibe. Ny Capsicum annuum no karazana ao amin' ny vondron-karazana Capsicum be mpamboly  indrindra eran-tany, indrindra mba hahazoana voany, izay ampiasaina ho legioma na ho fanatsarana tsiron-tsakafo (ny sakaibe rehetra sy sakay maro), ary indraindray hatao haingo. Be kapsaisinôida, karôtenôida, haro fenôlika, ary vitaminina C sy A, ny voan' ity karazana ity, izay misy fampiharana indostrialy maro vinavinaina hanamboarana fanampin-tsakafo mametra ny fiabon' ny ôksizenia, mamono mikrôba sy viriosy, fanafody mampihena fanaintainana sy firehetana, iadiana amin' ny holatra, vokatra manatsara ny endrika ivelan' ny vatana.

 Ovan-karazana sy vondrona 
Indreto ny ovan-karazana sy ny vondrona ao amin' ny Capsicum annuum:

 C. annuum var. annuum
 C. annuum var. glabriusculum
 C. annuum var. grossum
 C. annuum var. longum
 C. annuum var. longum grossum
 C. annuum var. lycopersiciforme rubrum
 Capsicum annuum var. bola (aka var. ñora)
 Capsicum annuum 'New Mexico Group'

 Jereo koa 

 Capsicum

 Sakay

Sokajy:Zavamaniry
Sokajy:Sakay